Na ebré Yawé tǒ Yahu (יהוה) nkómbó yangó ekɔ́tí na nkómbó iyíké ya bato: Abiya, Eliya, Zakarya, mpé b.n.b. Nzámbe ayébísákí ntína ya nkómbó na yě na Moize. Bandá eleko ya boúmbu na Babilone, Bayúda batíkákí kotánga nkómbó Yawé ; na esíká bakomá yangó, babándákí kotánga Nkóló. Yésu yě mɔ̌kɔ́ ná bantómá na yě bazalákí kosála sé bôngó ; yangó wâná ebɔngí bakrístu bákoma mpé bátánga káka nkómbó Nkóló.